CELEX: 62013TN0129
Language: hu
Date: 2013-03-04 00:00:00
Title: T-129/13. sz. ügy: 2013. március 4-én benyújtott kereset — Alpiq RomIndustries és Alpiq RomEnergie kontra Bizottság

18.5.2013   
            
            
               HU
            
            
               Az Európai Unió Hivatalos Lapja
            
            
               C 141/22
            
         2013. március 4-én benyújtott kereset — Alpiq RomIndustries és Alpiq RomEnergie kontra Bizottság
   (T-129/13. sz. ügy)
   2013/C 141/40
   Az eljárás nyelve: német
   
      Felek
   
   
      Felperesek: Alpiq RomIndustries Srl (Bukarest, Románia) és Alpiq RomEnergie Srl (Bukarest) (képviselők: H. Wollmann és F. Urlesberger ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               az EUMSZ 264. cikk alapján nyilvánítsa semmisnek az Európai Bizottság 2012. április 25-i C(2012) 2542. sz. végleges határozatát (az SA.33451., 2012/C., korábbi 2012/NN. sz. ügy), amennyiben az a felpereseket érinti;
            
         
               —
            
            
               az eljárási szabályzat 87. cikkének 2. §-a alapján a Bizottságot kötelezze a felperesek részéről felmerült költségek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek lényegében a Bizottság hatáskörének hiányára hivatkoznak. A felperesek álláspontja szerint az állítólagos állami támogatások nem tartoznak az EUMSZ 107. cikk és az EUMSZ 108. cikk időbeli hatálya alá. Románia csatlakozási okmányának V. melléklete értelmében a Bizottság a Románia csatlakozásának napját megelőzően bevezetett támogatási intézkedések vizsgálatára csak akkor rendelkezik hatáskörrel, ha ezeket az intézkedéseket a csatlakozás napját követően továbbra is alkalmazzák. A felperesek ezzel összefüggésben többek között előadják, hogy a Hidroelectricát az állítólagos kedvezményezettekkel szemben terhelő kötelezettségeket már a csatlakozás előtt megkötött villamosenergia-szolgáltatási szerződésekben olyan egyértelműen meghatározták, hogy kizárható volt a Hidroelectrica szolgáltatási kötelezettségének olyan utólagos kiterjesztése, amely további előnyhöz vezethetett volna.